Komission asetus (EY) N:o 603/2001, annettu 28 päivänä maaliskuuta 2001, maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa tarkoitettujen kokonaismäärien mukauttamisesta



Virallinen lehti nro L 089 , 29/03/2001 s. 0018 - 0021



Komission asetus (EY) N:o 603/2001, annettu 28 päivänä maaliskuuta 2001, maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa tarkoitettujen kokonaismäärien mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92(1), sellaisena kuin se on viimeksi muutettuna komission asetuksella (EY) N:o 749/2000(2), ja erityisesti sen 3 artiklan 2 kohdan ja 4 artiklan 2 kohdan, sekä katsoo seuraavaa: (1) Asetuksen (ETY) N:o 3950/92 3 artiklan 2 kohdassa säädetään, että Suomelle taattuja kokonaismääriä voidaan korottaa korvauksena Suomen SLOM-tuottajille enintään 200000 tonniin. Suomi on ilmoittanut kyseiset määrät markkinointivuodeksi 2000/2001 komission asetuksen (EY) N:o 671/95(3), sellaisena kuin se on muutettuna asetuksella (EY) N:o 1390/95(4), 6 artiklan mukaisesti. (2) Asetuksen (ETY) N:o 3950/92 4 artiklan 2 kohdassa säädetään, että tilakohtaista viitemäärää korotetaan tai se vahvistetaan tuottajan asianmukaisesti perustellusta pyynnöstä, jotta voitaisiin ottaa huomioon tuottajan toimituksiin ja/tai suoramyyntiin vaikuttavat muutokset, ja että viitemäärän korottaminen tai sen vahvistaminen edellyttää tuottajalla olevan muun viitemäärän vastaavaa laskua tai sen poistamista. (3) Nämä mukautukset eivät saa johtua asetuksen (ETY) N:o 3950/92 3 artiklassa tarkoitettujen toimitusten tai suoramyynnin kokonaismäärien kasvamiseen kyseisessä jäsenvaltiossa. Kun tilakohtaisiin viitemääriin tehdään lopullisia muutoksia, mainitussa 3 artiklassa tarkoitettuja määriä on näin ollen mukautettava. (4) Komission asetuksen (ETY) N:o 536/93(5), sellaisena kuin se on viimeksi muutettuna asetuksella (EY) N:o 1255/98(6), 8 artiklan kolmannen luetelmakohdan mukaisesti Alankomaat, Belgia, Espanja, Irlanti, Italia, Itävalta, Kreikka, Luxemburg, Portugali, Ranska, Saksa, Suomi, Tanska ja Yhdistynyt kuningaskunta ovat ilmoittaneet asetuksen (ETY) N:o 3950/92 4 artiklan 2 kohdan toisen alakohdan mukaisesti lopullisesti muutetut määrät. (5) Tämän vuoksi olisi mukautettava kokonaismääriä, jotka vahvistetaan 1 päivän huhtikuuta 2000 ja 31 päivän maaliskuuta 2001 väliseksi ajanjaksoksi asetuksen (ETY) N:o 3950/92 liitteessä olevassa a kohdassa, ja vastaavasti kokonaismääriä, jotka vahvistetaan myöhemmiksi ajanjaksoiksi mainitun liitteen b-f kohdassa. (6) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3950/92 liite tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 2001. Komission puolesta Franz Fischler Komission jäsen (1) EYVL L 405, 31.12.1992, s. 1. (2) EYVL L 90, 12.4.2000, s. 4. (3) EYVL L 70, 30.3.1995, s. 2. (4) EYVL L 135, 21.6.1995, s. 4. (5) EYVL L 57, 10.3.1993, s. 12. (6) EYVL L 173, 18.6.1998, s. 14. LIITE "LIITE a) Asetuksen 3 artiklan 2 kohdassa tarkoitetut kokonaisviitemäärät 1.4.2000-31.3.2001 >TAULUKON PAIKKA> b) Asetuksen 3 artiklan 2 kohdassa tarkoitetut kokonaisviitemäärät 1.4.2001-31.3.2002 >TAULUKON PAIKKA> c) Asetuksen 3 artiklan 2 kohdassa tarkoitetut kokonaisviitemäärät 1.4.2002-31.3.2005 >TAULUKON PAIKKA> d) Asetuksen 3 artiklan 2 kohdassa tarkoitetut kokonaisviitemäärät 1.4.2005-31.3.2006 >TAULUKON PAIKKA> e) Asetuksen 3 artiklan 2 kohdassa tarkoitetut kokonaisviitemäärät 1.4.2006-31.3.2007 >TAULUKON PAIKKA> f) Asetuksen 3 artiklan 2 kohdassa tarkoitetut kokonaisviitemäärät 1.4.2007-31.3.2008 >TAULUKON PAIKKA>"